L'Ajuntament de Sagunt ajudarà la població més desfavorida en la cerca d'ocupació
02 d’octubre 2018

![](/media/nmjfr301/92_c_foto.jpg)  
_L'equip tècnic de l'Ajuntament realitza entrevistes personals a qui participa en el projecte_

  
​L'Ajuntament de Sagunt ha tornat a posar en marxa el projecte T´acompanyem, Itineraris Integrats per a la Inserció Sociolaboral. Es tracta d'una acció que compta amb la subvenció del Fons Social Europeu i que és impulsada des de la vicepresidència i la Consellería d'Igualtat i Polítiques Inclusives.

  

Amb este projecte, realitzat conjuntament entre els departaments de Serveis Socials i Promoció Econòmica, es pretén orientar a aquella població amb major dificultat per a trobar treball a través de la posada en marxa d'una sèrie d'accions en les quals el personal tècnic de l'Ajuntament acompanyarà les persones participants a millorar la seua situació sociolaboral. També comptarà amb accions formatives per a millorar les seues qualificacions professional i pràctiques en diverses empreses.

  

L'equip tècnic encarregat de desenvolupar esta acció ja ha començat a atendre a aquella població que més problemes presenta a l'hora d'incorporar-se al mercat laboral. Per a açò, s'han realitzat entrevistes personals amb la finalitat de desenvolupar un itinerari individualitzat per a cadascun dels usuaris, amb un suport personalitzat i atenent a les necessitats de cada cas.

  

El projecte, que es desenvoluparà fins al 31 de desembre de 2018, és prorrogable en futures convocatòries i enguany, a diferència de l'any anterior, es durà a terme en el nucli de Sagunt.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-ajudara-la-poblacio-mes-desfavorida-en-la-cerca-d-ocupacio/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-ajudara-la-poblacio-mes-desfavorida-en-la-cerca-d-ocupacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-ajudara-la-poblacio-mes-desfavorida-en-la-cerca-d-ocupacio/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-ajudara-la-poblacio-mes-desfavorida-en-la-cerca-d-ocupacio/)